Poznámky technika 7.A, 7.B

**Náradie a pomôcky na ručné opracovanie materiálu**

**Zásady bezpečnosti a ochrany zdravia pri ručnom opracovaní dreva**

* používame pracovný odev a ochranné pomôcky
* nemanipulujeme s otvoreným ohňom
* dbáme na čistotu a poriadok na pracovisku
* nezdvíhame ťažké bremená
* používame bezchybné nástroje a náradie
* dodržiavame bezpečnostné predpisy na strojoch, zariadeniach, vzduchotechnike
* chránime sa proti hluku a prachu
* nepoužívame alkoholické nápoje, psychotropné látky, nefajčíme
* úrazy a drobné poranenia napíšeme do evidencie
* dodržiavame bezpečnosť pri doprave

**Základné zásady starostlivosti o nástroje a náradie na ručné opracovanie dreva**

* Naostrené nástroje chránime pred poškodením tak, že listy napínaných píl uvoľníme, píly voľne zavesíme tak, aby sa nedotýkali tvrdých predmetov.
* Dláta zavesíme v skrinke na náradie alebo zasunieme do kožených puzdier.
* Hoblíky ukladáme vždy na bok.
* Nástroje chránime pred vlhkosťou a funkčné časti pílok (skrutky, nity) občas natrieme vazelínou alebo olejom.
* Podobne vrtáky občas naolejujeme a chránime pred vlhkom, aby nehrdzaveli.

Dlhším používaním sa zuby pilníkov a rašplí zalepia pilinami, živicou alebo lepidlom. Preto zalepené pilníky položíme na niekoľko minút do teplej vody a napučané drevené piliny vykefujeme korienkovou (ryžovou) kefou. Drôtenými kefami sa pilníky ničia, rovnako ako vypaľovaním nas plameňom. Pilníky a rašple nekladieme nikdy na seba. V skrinke na nástroje ich zavesíme a chránime pred vlhkosťou aby nehrdzaveli.

**Zopakujme si učivo z minulého týždňa**

**Nástroje na ručné opracovanie dreva delíme podľa použitia:**

* Nástroje meracie a rysovacie: uholník, meter, ceruzka, kružidlo, vodováha, šablóny ...
* Nástroje obrábacie: pílky, hoblík, dláta, rašple, vrtáky, škrabky a všetky ostatné náradia, ktoré majú ostrie
* Nástroje upevňovacie a pridržiavacie: hoblica, zverák, stužidlá
* Nástroje pomocné: skrutkovače, špachtle, kladivo, kliešte, palička (gumové kladivo),vidlicové kľúče .

**Jednotlivé nástroje a náradie na ručné opracovanie dreva**

*Píly:* bruchatka, ručná rámová píla, skladacia, zvlakovka, ťažná píla, čapovacia píla, oblúková píla jednoručná, chvostová píla, pílka na dyhy, oblúková píla s napínacou pákou, dierkovačka, pílka na kov

*Hoblíky:* univerzálny hoblík, macek (rovnáč, hladík), rímsovník, kocúr, zvlakovník, drážkovač, žliabkovač, polodrážkovač, člnkár, profilovacie hoblíky

*Vrtáky*: hrot, nebožiec, hadovitý, šupliar, forstnerov, záhlbník

*Dláta*: a) ploché – rovné, hranené, čapovacie

b) duté - tvar „U“ a „V“